id en en en en id en en fr ms ca id en en en id en en fr ms ca id id id id ms ms id ms id id ms ms id id id ms id en en en de en en nl en en en id hu en id en id en ms fr en id id en en en ms en en en id en en en id id en en en en fa en en en en en en es en en ms en fr en en en en en id en en
IQRA’: Dari Era Buku Bercetak ke Buku Elektronik – Saifulislam.Com
Wednesday , October 5 2022
Selama 6 tahun bermastautin di UK  dan Republic of Ireland, masalah utama saya antaranya adalah ketiadaan buku. Simpanan buku saya berada di Malaysia di bawah jagaan keluarga. Manakala kehidupan kami di perantauan yang tiada kepastian menyebabkan saya teragak-agak untuk mengusahakan buku dibawa dari Malaysia ke Ireland.
Semasa pulang untuk melangsungkan perkahwinan, saya sudah berpesan kepada keluarga supaya susunan buku tidak diubah agar saya boleh memesan melalui kawan, andai berpeluang, dengan memaklumkan kedudukan buku saya di rak. Perancangan itu tidak kesampaian. Saya tidak pernah memesan melalui sesiapa kerana route Malaysia – Ireland bukanlah laluan yang aktif pada zaman tersebut.
Atas pelbagai faktor, saya mula berjinak-jinak dengan ebook.
Biar pun saya turut bersama pendapat ramai bahawa membaca buku bercetak, dengan bau kertasnya, dengan nikmat menyelak-nyelak muka suratnya, nikmat menconteng dan segala yang tradisional tentang buku bercetak, adalah lebih baik, saya perlu akur bahawa teknologi ebook tidak boleh dibiarkan berkembang tanpa saya manfaatkan ia. Ruang membaca yang tidak sebanyak dahulu, menyebabkan saya mahu buku-buku yang perlu dibaca, boleh dibawa ke mana-mana. Jika semasa bersekolah, saya selalu dipesan-pesan oleh almarhum ayahanda, guru-guru dan naqib usrah agar pergi ke mana-mana mesti ada buku di tangan, pesanan itu dilanjutkan pada masa ini dengan membawa ebook di dalam peranti iPad atau telefon pintar sedia ada.
Bermula daripada pdf demi pdf, saya mula membaca ebook yang dibeli di Kobo, Google Play Books dan terkini Kindle (Amazon).
Harga ebook rata-rata jauh lebih murah berbanding versi bercetak. Ia menjimatkan. Cuma, ia tidak boleh diletak di rak, susah hendak dikongsi pembacaan dengan orang lain, namun semua itu bukanlah kerumitan semasa yang membimbangkan. Jika sampai ajal, Insha-Allah buku-buku elektronik selektif yang ada dalam akaun saya, boleh dimanfaatkan oleh isteri dan anak-anak, terutamanya jika ada anak saya yang nantinya berkongsi minat yang sama di bidang sejarah.
Jika di tahun pertama saya menggunakan perkhidmatan Kobo, kebanyakan buku saya adalah di dalam genre self help, popular psychology dan semi akademik. Kemudiannya saya mula membeli buku-buku akademik dan sehingga kini hampir kesemua ebook berkaitan Dawlah Uthmaniyyah yang ada di dalam Kobo, kini berada di dalam e-library saya. Ada sebahagian buku tiada di Kobo, saya dapatkan ia di Google Play Books. Ada juga beberapa buku core di dalam sejarah Dawlah Uthmaniyyah yang tiada di dalam kedua-duanya, dan bermula minggu ini, saya gunakan Kindle.
Penggunaan Kindle bagi kita di Malaysia tidak mudah. Ia secara dasarnya tidak dibuka untuk pengguna Malaysia. Penggunaan alamat Malaysia serta kad debit dan kredit Malaysia tidak diterima. Paypal tidak boleh digunakan. Satu-satunya cara yang boleh saya gunakan ialah melalui Kindle Malaysia.
Selepas Kindle Malaysia daftarkan akaun baru Kindle / Amazon saya (dengan identiti USA), saya perlu membeli Amazon Gift Card (Email Delivery) yang boleh dibeli menggunakan kad debit Malaysia, dan kemudian menggunakannya seperti Top Up, di dalam akaun Kindle / Amazon saya.
Saya akui, selepas bertahun-tahun membaca ebook di iPad, komputer dan telefon bimbit, saya dapati kefahaman saya terhadap apa yang dibaca, tidak selancar pembacaan buku bercetak. Sifat skrin dengan light-emitting menyebabkan mata kita pedih, malah kita tanpa sedar melakukan imbasan (scanning) dan bukannya membaca butir-butir perkataan di dalam teks. Apabila buku yang dibaca itu begitu rumit, saya print screen ia (memandangkan kita tidak boleh mencetak secara langsung) dan kemudian mencetaknya di kertas. Pembacaan jadi jauh lebih baik.
Malah kajian semasa seperti yang dikemukakan di PNAS menunjukkan pembacaan teks panjang di iPad atau telefon pintar pada waktu malam sebelum tidur adalah berbahaya untuk kesihatan.
Selepas membacanya di peranti Kobo dan Kindle, saya dapati pengalaman membaca saya menjadi jauh lebih baik. Hampir menyamai proses membaca buku bercetak. Tambahan pula tanpa warna, tanpa cahaya, dan tanpa browser dan aplikasi media sosial, pembacaan di peranti Kobo dan Kindle boleh seiringan dengan kualiti membaca buku bercetak.
Selepas ini, jika sahabat mahu bersama mendidik orang tua yang jahil seperti saya, bolehlah menghadiahkan saya Amazon Gift Card yang boleh menambah bahan bacaan …wink wink nudge nudge!
Membaca, hingga mata dikambus tanah.
Previous Catatan Jepun 2008: Merawat Kejemuan Literatur ‘Haraki’
Next Helen Keller: Rontaan Akal Mencari Makna
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
08/01/2015 at 10:03 AM
Salam alaik ustaz, bagaimanakah caranya untuk saya dapatkan peranti Kobo, adakah boleh dibeli daripada mana-mana kedai buku terkemuka di Malaysia?
08/01/2015 at 5:21 PM
Waalaikum al-Salam ustaz. Saya membelinya di amazon.co.uk dan anak saudara bawakan dari UK ke Malaysia. Jika direct dari Amazon ke Malaysia, kebanyakannya tidak membuat delivery ke negara kita ini.
04/02/2015 at 12:57 PM
assalamualaikum Ustaz. Saya tengah berkira2 membeli kindle alang2 masih di jepun. Dah lama saya mempertimbangkan untuk membeli kindle,dah 5 tahun. Is it really worth it? antara kobo dan kindle, mana satu lagi berbaloi?
Leave a Reply to amalina Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved